Por que o rock se librou da crítica feminista? - Manuel Veiga Taboada - Nós Diario - Diario de intereses galegos\nPor que o rock se librou da crítica feminista?\n07:57 do 2 de xuño de 2017\nLeo un libro que acaba de saí, A roupa, a música, os mozos, de Viv Albertine, guitarrista punk e parte dun dos poucos grupos que existiron formados exclusivamente por mulleres. Está ambientado a finais dos setenta e a autora mostra unha gran sinceridade. A súa lectura tráeme, de novo, á cabeza unha pregunta: Por que o rock se librou da crítica feminista?\nO de Viv Albertine é o que hai anos se chamaría un fresco de época. Non é, polo tanto, un libro teórico nin apriorístico, pero das súas páxinas é posíbel entresacar interesantes conclusións sociais. O machismo, por exemplo, está moi presente. Entre os grupos non só se perciben os micromachismos, senón un machismo que hoxe en día soa brutal. Sen que isto signifique unha acusación específica ao punk, porque probabelmente o movemento punk non era o peor neste sentido.\nChama a atención que os estudos de xénero, cada vez máis estendidos a ámbitos diferentes, cada vez máis complexos e audaces, non teñan atendido aínda o suficiente un fenómeno tan visíbel como é o mundo do rock.\nEntre os grupos non só se perciben os micromachismos, senón un machismo que hoxe en día soa brutal\nO feminismo, tan crítico con algunhas letras de salsa e actualmente de reggaeton, por suposto con bos motivos, garda neste caso silencio ou, cando menos, móstrase bastante máis discreto, coma se lle resultase problemático afiar o lapis cando se encontra cunha chupa de coiro con cravos prateados.\nSe nos fixamos nas estrelas do rock femininas, a súa presenza iníciase máis ou menos con Janis Joplin, Patty Smith, Suzi Quatro, Nina Hagen e algunhas outras, pero o número, ademais de reducido, parece esgotarse pronto. Houbo moi poucas mulleres sobre os escenarios.\nPor outra parte, as letras sexistas, fóra dos países anglosaxóns, e tendo en conta que daquelas o coñecemento do inglés era escaso, pasaron bastante desapercibidas.\nAínda que se diga pouco, no mundo do rock predominou sempre a visión masculina. O rock que protesta contra a sociedade convencional garda, paradoxalmente, certas semellanzas estéticas co militarismo: admiración polo líder, gregarismo, actos espectaculares, uniformización da vestimenta, etc. Aínda que apareceron tamén, relativamente pronto, representantes da estética andróxina, como Bowie. E algúns membros do punk foron chamados, no seu día, efeminados.\nO rock que protesta contra a sociedade convencional garda, paradoxalmente, certas semellanzas estéticas co militarismo\nA pesar da súa simboloxía maioritaria e da súa contundente sonoridade, o rock é tamén unha arte ambigua. A ideoloxía máis afín ao movemento, e dentro da súa propia pluralidade, talvez sexa o anarquismo.\nO rock combina as sobredoses de testosterona cunha confusa defensa da liberdade sexual. Jim Morrison, unha das súas estrelas iniciadoras, masturbábase ostentosamente ante auditorios que incluían a bastantes mulleres. O feminismo gardou xeralmente silencio ante o feito. En defensa dos seus movementos sensuais, coa man na entreperna, podería dicirse que, a diferenza das mulleres sexualizadas que se vían noutros espectáculos, aquí era o varón o obxecto das miradas femininas.\nA crítica feminista pasou bastante por alto tamén o mundo das groupies, esas pouco máis que adolescentes que corrían obsesivamente, e con pretensións moi claras, detrás dos seus ídolos. Algunhas destas mulleres, sobre todo nos Estados Unidos, chegaron a confeccionar moldes de cera cos membros xenitais das estrelas coas que acababan de manter relacións. Pero, tamén o papel das groupies podería ser interpretado como unha confusa forma de liberación, fronte á sociedade patriarcal e extremadamente puritana da época.\nO rock combina as sobredoses de testosterona cunha confusa defensa da liberdade sexual\nEntre a tribo rockeira, cando menos nos inicios, e se ben é certo que ás veces só na fantasía, as mulleres pasan de man en man. Algunhas delas, pola súa parte, tamén fachendean do número de músicos que conseguiron conquistar. Liberdade entre iguais ou opresión? A cantos cantantes de rock, mesmo hoxe en día, non lle escoitamos dicir nalgunha entrevista que el comezou a dedicarse á música simplemente “para follar máis”?\nÉ probábel que o feito de que tanto o rock como o feminismo nacesen na mesma época, en ambientes semellantes e cun ánimo de rebeldía paralelo, teña influído nesta moderación crítica. A liberación sexual dos sesenta trouxo debates que aínda non están de todo resoltos dentro do movemento feminista, como é o da pornografía.\nEn certo momento do libro, Viv Albertine confesa que aínda nunca tivo un orgasmo. Parece que chegou a hora de que o rock, como referente social, sexa analizado, e se é necesario reinterpretado, desde a óptica de xénero.\nFeminismo rock viv-albertine\nEse valeroso clan\nQue esperamos para reaccionar?


Medio cento de vilas serán percorridas polo concurso infantil «Os Bolechas» – Galicia 24 Horas\nMedio cento de vilas serán percorridas polo concurso infantil «Os Bolechas»\nBy Redacción on 6 junio, 2014 Comentarios desactivados en Medio cento de vilas serán percorridas polo concurso infantil «Os Bolechas»\nO conselleiro de Cultura, Educación e Ordenación Universitaria, Xesús Vázquez Abad, presentou esta mañá na Cidade da Cultura Os Bolechas e o Sabichón, o concurso infantil que ata finais de ano percorrerá máis de medio cento de vilas para dinamizar o galego entre a xente miúda e as súas familias.\nVázquez Abad explicou que se trata dunha nova actividade do programa FalaRedes, que Cultura e Educación leva desde hai tres anos, por medio da Secretaría Xeral de Política Lingüística, aos máis de 150 concellos da Rede de Dinamización Lingüística (RDL) da Xunta de Galicia. «FalaRedes é unha aposta polos artistas que escollen a nosa lingua como vehículo de traballo e pola dinamización social, por estender a promoción do galego máis alá do ámbito estritamente educativo», destacou.\nO conselleiro celebrou que Os Bolechas se sumen á programación do FalaRedes 2014, que desde marzo xa puxo en marcha outras dúas propostas de lecer tamén destinadas á infancia: o exitoso concerto de Pablo Díaz Toc Toc, «co que os nenos e nenas de 21 concellos cantaron, e aínda cantan, en galego», e a obra de teatro As fabas máxicas, «grazas á que a xente miúda se está a achegar á dramaturxia no noso idioma».\n«Os Bolechas falan a nosa lingua propia e con ela son quen de facer case calquera cousa: practicar deportes, descubrir tesouros, celebrar festas, namorarse, explorar… e gañar concursos. Por iso pensamos que o seu exemplo ha descubrirlles aos nenos e nenas a utilidade do idioma e ha animalos a usalo en todo tipo de situacións», engadiu Vázquez, que avanzou que pronto se anunciarán dúas novas actividades de dinamización.\nNo acto, celebrado no Auditorio da Biblioteca de Galicia, o conselleiro estivo acompañado polo secretario xeral de Política Lingüística, Valentín García; pola directora-xerente da Cidade da Cultura de Galicia, Beatriz González Loroño; e mais polo responsable de Bolanda, empresa xestora da actividade.\nOs Bolechas revolucionan a Cidade da Cultura\nComo non podía ser doutro xeito, os grandes protagonistas da presentación foron os famosos bonecos creados por Pepe Carreiro, que fixeron as delicias dun cento de escolares composteláns invitados ao evento.\nOs seis irmáns Bolechas e a súa mascota Chispa chegaron ao Gaiás no seu espectacular autobús, onde os cativos e cativas puideron gozar de múltiples actividades tanto na ludoteca e zona de lectura da primeira planta do vehículo coma na sala de cine do segundo andar. A maiores desta visita, os escolares e os seus mestres tamén tiveron ocasión de participar no espectáculo do Sabichón, que ata finais de ano visitará 56 vilas galegas.\nO concurso, dirixido a nenos e nenas de 4 a 8 anos, enfronta os irmáns Braulio Bolechas e Loli Bolechas, que para venceren precisan da axuda da xente miúda asistente, que xunto aos seus personaxes favoritos debe demostrar os seus coñecementos e habilidades lingüísticas para proclamarse gañadores. Poténciase así a identificación da cativada cos protagonistas do espectáculo, todo un referente positivo estreitamente ligado ao galego que nesta ocasión se presentan en forma de monicreques manipulados por actores á vista.\nPrecisamente a calidade artística das actividades de FalaRedes, a súa modernidade e o feito de seren tan divertidas contribúe a asociar o idioma en que se desenvolven con valores positivos que axudan a reforzar a súa consideración social, cumprindo así cos obxectivos do Plan xeral de normalización da lingua galega.\nA terceira edición do programa FalaRedes incluirá cinco propostas de dinamización lingüística para todos os públicos, con especial incidencia na infancia e na familia. Así, ata\nfinais de ano FalaRedes 2014 chegará durante as fins de semana e os festivos á totalidade de concellos da Rede de Dinamización Lingüística (RDL) cun total de 150 propostas, reforzando a súa oferta de ocio na lingua propia de Galicia. A RDL é unha iniciativa impulsada polo Goberno galego para unha mellor planificación e coordinación do fomento do noso idioma no eido da Administración local.\nAxenda desta fin de semana\nO teatro-concurso protagonizado pola familia Bolechas aterrará esta tarde na localidade coruñesa de Teo, ás 18:00 horas no Centro Sociocultural da Ramallosa, mentres que mañá chegará á de Zas, ás 19:00 horas no Auditorio do Concello. Xa o domingo, será a cativada de Malpica de Bergantiños e Laxe, tamén na provincia da Coruña, a que poderá gozar desta actividade, con funcións ás 12:00 horas no Auditorio do Centro Cívico e ás 18:00 horas no Salón de Actos Municipal, respectivamente.\nPola súa banda, o espectáculo de monicreques As Fabas Máxicas chegará este domingo á vila ourensá de Celanova, que acollerá un pase ás 18:00 horas no Auditorio Municipal Ilduara coa colaboración da Mancomunidade Terras de Celanova.\nTras as actuacións desta fin de semana, as próximas paradas dos Bolechas e o Sabichón serán nas localidades da Estrada, Bande, Castrelo de Miño, O Carballiño, Padrón, Vilamarín, Ourense, San Cristovo de Cea, Negreira, Cee, Carnota e Muxía, mentres que en xullo revolucionarán a xente miúda de Caldas de Reis, Vila de Cruces, Guntín e Abegondo.\nTamén a proposta de Caramuxo Teatro continuará co seu itinerario polos concellos da RDL, visitando proximamente Tui, Lalín, Ponteceso, A Veiga, Cee e Pontedeume.\nComa sempre en FalaRedes, a entrada a estas propostas é libre e de balde ata completar a capacidade das salas. Máis información sobre o programa no web da Secretaría Xeral de Política Lingüística www.xunta.es/linguagalega/falaredes_2014 e nas redes sociais.\nMedio cento de vilas serán percorridas polo concurso infantil «Os Bolechas» added by Redacción on 6 junio, 2014


A CIG suspende a folga xeral e dá un voto de confianza a Pedro Sánchez - Pontevedra Viva\nMartes 5 de Xuño, 2018 ás 14:26 do Martes 5 de Xuño, 2018\nA folga xeral convocada polo sindicato CIG para o próximo 19 de xuño quedou en suspenso. Así o anunciaron os seus responsables que, ante o cambio de Goberno en Madrid, optaron por cambiala por unha xornada de mobilización con manifestacións en todas as comarcas galegas baixo o lema de Pola recuperación dos dereitos XA.\nEn Pontevedra, a concentración será ese mesmo martes 19 de xuño, a partir das 20.00 horas, na praza da Ferrería.\nO secretario xeral da CIG, Paulo Carril, recordou que esta folga xeral estaba concibida como a moción de censura "que outros non facían" da clase traballadora galega fronte á situación de "emerxencia nacional, social, política e institucional".\nCon ela, buscaban conseguir a recuperación dos dereitos laborais e sociais "roubados co pretexto da crise" e demandar a fin dun goberno do PP "cheo de corrupción" que actuaba con "total impunidade".\nCarril considera que a caída do goberno do PP a consecuencia da moción de censura "é un primeiro paso", pero advirten que retomarán a convocatoria nos próximos meses se o novo goberno do PSOE e as forzas que o apoiaron "non derroga e anula todas as reformas que rouban, saquean, explotan e empobrecen á clase traballadora e ao conxunto do pobo galego".\nIso si, aseguran que "non imos esperar de brazos cruzados, senón que imos esixir coa mobilización os nosos dereitos, mesmo retomando a convocatoria de folga".\nCIG reclama un "cambio inmediato" de políticas, entre as que salientan a derrogación das reformas laborais "que nos empobrecen", conseguir avances reais para as mulleres, defender as pensións públicas, rematar cos abusos da patronal, frear as políticas de recorte contra a xente desempregada, acabar coa privatización de servizos públicos ou impedir o retroceso nas liberdades e dereitos fundamentais.\nTodo iso, segundo Paulo Carril, con obxectivo de "conquistar o dereito a vivir e traballar dignamente na nosa terra".


O día 26 de abril de 2016 tivo entrada no Consello Galego de Relacións Laborais escrito da Subdirección Xeral de Emprego da Consellería de Economía, Emprego e Industria, que achega o proxecto de orde pola que se establecen as bases reguladoras do programa para o fomento e consolidación do emprego nas pequenas empresas de nova creación e se procede á súa convocatoria para o ano 2016. Solicítase o ditame preceptivo sobre o citado proxecto normativo, para os efectos de dar cumprimento ao establecido no artigo 3º.2 b) da Lei 5/2008, do 23 de maio, pola que se regula o Consello Galego de Relacións Laborais.\nSegundo a exposición de motivos, a competencia en materia de políticas activas de emprego correspóndelle á Consellería de Economía, Emprego e Industria, segundo o disposto no Decreto\n116/2015, do 4 de outubro, polo que se modifica a estrutura orgánica da Xunta de Galicia, no Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia e no Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria.\nA Consellería de Economía, Emprego e Industria, no marco das políticas activas de emprego, xestiona os programas de apoio aos emprendedores e á economía social, xa que o autoemprego estase a amosar unha fórmula eficaz para a incorporación ou a reincorporación ao mercado de traballo das persoas desempregadas.\nO programa fomento e consolidación do emprego nas pequenas empresas de nova creación que se regula na presente orde ten por finalidade apoiar ás persoas emprendedoras que, constituíndo pequenas empresas, actúan como axentes dinamizadores da economía e do emprego en Galicia, especialmente aquelas empresas que se implantan nos territorios rurais e, pola súa vez, xeren emprego para a nosa mocidade e para as mulleres en desemprego. Nas medidas dirixidas ao fomento de empresariado feminino teranse en conta de xeito preferente ás mulleres emprendedoras con especiais dificultades de inserción laboral ou en situacións marcadas pola desvantaxe social.\nEste proxecto normativo non se tramitou en 2015. Do seu contido pode destacarse o seguinte:\nEn canto ao obxecto e finalidade (artigo 1. apartado 2) deste programa é xerar emprego estable para persoas desempregadas, principalmente entre a mocidade, os homes maiores de 45 anos e as mulleres, co apoio e dinamización do desenvolvemento de novas iniciativas empresariais na Comunidade Autónoma de Galicia, con especial atención aos concellos do rural galego.\nAs axudas que regula este proxecto normativo financiaranse cun crédito que ascende a 3.000.000 € (artigo 4).\nAs axudas previstas (artigo 7) consisten en: a) Subvención á xeración de emprego estable, b) Subvención para formación, c) Subvención para o inicio da actividade e d) Subvención para a conciliación da vida persoal, laboral e familiar das persoas promotoras.\nEn materia de resolución e recursos (artigo 19), establecese que as resolucións deberán ser sempre motivadas e ditaranse e notificaranse nun prazo de cinco meses, contado desde a data da entrada da solicitude no rexistro do órgano competente para a súa tramitación. Transcorrido o dito prazo sen que se ditase resolución expresa, a solicitude entenderase rexeitada e cabe interpor recurso contencioso-administrativo e, con carácter potestativo, recurso de reposición.\nFinalmente, en materia de incompatibilidades e concorrencia (artigo 21) disponse que en ningún caso o importe das subvencións concedidas ao abeiro desta orde poderá ser de tal contía que, illadamente ou en concorrencia con outras subvencións, axudas, ingresos ou recursos, concedidos por outras administracións ou entes públicos ou privados, estatais, da Unión Europea ou de organismos internacionais, supere o 80% do custo da actividade que vaia desenvolver a entidade beneficiaria.\nO texto do proxecto normativo remitido para ditame denominado “Proxecto de Orde pola que se aproban as bases reguladoras do programa para o fomento e consolidación do emprego nas pequenas empresas de nova creación e se procede á súa convocatoria para o ano 2016” consta de: Exposición de motivos, tres capítulos, vinteoito artigos, catro disposicións adicionais e dúas disposicións derradeiras.\nO día 11 de maio de 2016 reúnese este Comité Delegado e acorda emitir o ditame que se referencia a continuación, que contén tres consideracións xerais e quince específicas de carácter unánime sobre a valoración da norma, manifestadas polas organizacións sindicais e a Confederación de Empresarios de Galicia.\nContén, como anexos, unha consideración xeral e unha específica de carácter non unánime manifestadas polas organizacións sindicais UGT- Galicia e SN de CCOO de Galicia e a CIG (Anexo I) e unha consideración xeral e unha específica de carácter non unánime manifestadas pola CEG (Anexo II).\nEn relación coa solicitude de ditame sobre o proxecto de Orde pola que se establecen as bases reguladoras do programa para o fomento e consolidación do emprego nas pequenas empresas de nova creación e se procede á súa convocatoria para o ano 2016, e para os efectos de dar cumprimento ao establecido no artigo 3º.2 b) da Lei 5/2008, do 23 de maio, pola que se regula o Consello Galego de Relacións Laborais, o Comité Delegado polo Pleno do Consello para a emisión de ditames, despois da xuntanza celebrada o día 11 de maio de 2016, acordou pronunciarse en canto ás seguintes consideracións:\nObsérvase que no texto do proxecto normativo persisten algunhas incorreccións en materia de xénero, como o uso do masculino xenérico, por exemplo, “os administradores” no artigo 25.2.d), que consideramos non é a solución máis axeitada para respectar a neutralidade de xénero, polo que se propón unha revisión do texto do proxecto normativo.\nAdemais, de cara a unha boa interpretación, este Comité suxire especificar, no apartado 2 do artigo 1, que a referencia aos maiores de 45 anos alude a homes maiores de 45 anos.\nEste Comité considera que esta orde debería prever a posibilidade de que os postos de traballo ocupados por persoas con discapacidade poidan requirir medidas de adaptación, polo que podería establecerse algún tipo de axuda para estes casos.\nEste Comité propón que, para evitar problemas de índole fiscal e contable, sexan as persoas físicas afectadas as beneficiarias directas da subvención para a conciliación da vida persoal, laboral e familiar que se regula no artigo 11 do proxecto normativo.\nSegundo a letra h) deste artigo, considérase un concello rural aquel que teña unha poboación de menos de 20.000 habitantes.\nEste Comité estima que, aínda que para definir un concello como rural se podería considerar como criterio o número de habitantes, é preciso engadir algún outro, pois existen concellos de menos de 20.000 residentes nos que predomina maioritariamente a tipoloxía urbana.\nObsérvase que no apartado 2 deste artigo empréganse as letras j e k na clasificación.\nTerceira.- Artigo 6. Entidades beneficiarias.\nEste Comité considera que se debería revisar a redacción deste artigo, xa que pode levar a confusión. Non quedan claros os motivos da exclusión das sociedades cooperativas e laborais no primeiro apartado, e a súa inclusión no segundo se teñen a cualificación de ILE.\nCuarta.- Artigo 14. Solicitudes e prazo de presentación.\nNo segundo apartado deste artigo establécese que o prazo xeral para a presentación de solicitudes das axudas deste programa finalizará o 30 de setembro de 2016.\nEste Comité considera que este prazo xeral é moi curto, e que sería máis apropiado estendelo ao longo dunha anualidade completa.\nQuinta.- Artigo 14. Solicitudes e prazo de presentación.\nNo segundo parágrafo do segundo apartado deste artigo faise referencia erroneamente ao artigo 8.4 (figura coma artigo 8.5).\nSexta.- Artigo 15. Consentimentos e autorizacións.\nFormúlase a mesma consideración respecto do artigo 18.2 a).\nSétima.- Artigo 19. Resolución e recursos.\nEste Comité considera que o prazo para resolver e notificar debería ser de 3 meses en lugar de 5.\nOitava.- Artigo 20. Xustificación e pagamento.\nO apartado 8 deste precepto establece que non se poderá realizar o pagamento da subvención mentres a persoa ou entidade beneficiaria sexa debedora en virtude de resolución declarativa da procedencia de reintegro. Este Comité considera que para excluír á empresa debería tratarse dunha resolución declarativa firme.\nNovena.- Artigo 21. Incompatibilidades e concorrencia.\nNo apartado 3 figura erroneamente nomeada a Consellería de Economía, Emprego e Industria.\nDécima.- Artigo 22. Obrigas das persoas ou entidades beneficiarias.\nNo apartado 1 e) deste artigo establécese como obriga das persoas ou entidades beneficiarias “estar ao día das súas obrigas tributarias estatais e autonómicas e da Seguridade Social, así como non ter pendente de pagamento ningunha outra débeda.”\nEste Comité propón que se que se recolla a posibilidade de permitir á beneficiaria subsanar a “outra débeda”, en tanto en canto pode non ser coñecedora da súa existencia.\nDécimo primeira.- Artigo 22. Obrigas das persoas ou entidades beneficiarias.\nNo apartado 1 g) deste artigo establécese obriga das persoas ou entidades beneficiarias “conservar os documentos xustificativos da aplicación dos fondos recibidos, incluídos os documentos electrónicos, en canto poidan ser obxecto das actuacións de comprobación e control.”\nEste Comité considera que o precepto debería ser máis concreto. Neste sentido, sería preciso especificar o tempo durante o que se deben conservar os documentos, tal e como figura no proxecto normativo ditaminado este mesmo día, que regula o programa de incentivos á creación de emprego e incremento da estabilidade laboral que, no seu artigo 13.e), establece un prazo dos tres anos seguintes á data de certificación dos gastos á Comisión Europea, que será publicada no DOG.\nDécimo segunda.- Artigo 22. Obrigas das persoas ou entidades beneficiarias.\nEste Comité considera que se deberían concretar as “medidas adecuadas de difusión” ás que se refire o apartado 1 h) deste artigo.\nDécimo terceira.- Artigo 27. Axudas baixo condicións de minimis.\nNeste artigo establécense os sectores aos que non poderán concedérselles estas axudas e inclúense, na letra d), as axudas ás actividades relacionadas coa exportación a países terceiros ou estados membros e, na letra e), as axudas condicionadas á utilización de produtos nacionais en lugar de importados.\nDécimo cuarta. Disposicións adicionais.\nDécimo quinta. Disposicións derradeiras [sic].\nCONSIDERACIÓNS XERAL E ESPECÍFICA DE CARÁCTER NON UNÁNIME SOBRE A VALORACIÓN DA NORMA MANIFESTADAS POLAS ORGANIZACIÓNS SINDICAIS UGT-GALICIA, CIG E SN DE CCOO DE GALICIA.\nAs organizacións sindicais que integramos o Consello Galego de Relacións Laborais consideramos que, na medida en que as axudas previstas no artigo 7.a) deste proxecto normativo poden ser utilizadas pola persoa beneficiaria para a contratación estable de terceiras persoas, é necesario redefinir as políticas activas de fomento do emprego que se veñen mantendo con escasos cambios ano tras ano, sen que os seus resultados teñan actuado perceptiblemente de xeito positivo na situación das persoas desempregadas. A enorme dimensión dos recursos públicos transferidos ás empresas privadas ten producido escasos resultados en cantidade e en calidade do emprego, como demostran as estatísticas oficiais. A cativa diminución da precariedade contractual relativa non é produto dun avance na calidade do emprego, senón que resulta do efecto estatístico da expulsión da actividade laboral de persoas traballadoras con contrato non estable, que se ten acentuado como consecuencia da crise económica.\nArtigo 8. Subvención á xeración de emprego estable\nEn relación co establecido no apartado 2 deste artigo e sen prexuízo do sinalado na consideración xeral, enténdese que o custo máximo subvencionable debería ser o custo de Seguridade Social da persoa contratada.\nCONSIDERACIÓNS NON UNÁNIMES SOBRE A VALORACIÓN DA NORMA MANIFESTADAS POLA CONFEDERACIÓN DE EMPRESARIOS DE GALICIA:\nA CEG valora positivamente o proxecto de Orde, especialmente en canto ao alcance das entidades beneficiarias desta, ao fomentar e estimular o emprego nas pequenas empresas de nova creación calquera que sexa a forma xurídica que adopten.\nRegúlase neste artigo a perda do dereito ao cobramento da axuda e o reintegro. No seu número catro, con respecto ao cálculo da contía a reintegrar parcialmente no suposto de efectuar a substitución fora do prazo regulado no proxecto de Orde, estipúlase que o mes no que se leve a cabo a substitución considerarase como mes de incumprimento, sexa cal sexa o día de dito mes no que aquela se realice.\nEn opinión da CEG, o sistema de cálculo do reintegro parcial debería considerar a parte do mes na que o posto estivo vacante e non considerar todo o mes como de incumprimento.


¿Como se está notando o efecto da selección xenómica no vacún de leite? - Campo Galego\nInicio / Leite / ¿Como se está notando o efecto da selección xenómica no vacún de leite?\nResumo do relatorio de José Antonio Jiménez Montero, responsable do Departamento Técnico de CONAFE, nas xornadas “Xenómica para a mellora da produción e a xestión da biodiversidade” celebradas na Facultade de Veterinaria de Lugo.\n23/01/2018 4:32 p.m.\nO xenotipado das tenreiras é unha das técnicas da xenómica.\nA selección xenómica en bovino de leite disparou o progreso xenético da cabana española de vacún de leite nos últimos anos. Así se puxo de manifesto nas xornadas “Xenómica para a mellora da produción e a xestión da biodiversidade”, celebradas a pasada semana na Facultade de Veterinaria de Lugo. Nelas o responsable do Departamento Técnico de CONAFE, José Antonio Jiménez Montero, explicou os avances que está a implicar a xenómica para o progreso xenético da cabana de vacún de leite.\nA aplicación da selección xenómica, que a nivel práctico de granxa realízase mediante o xenotipado das tenreiras e o uso de touros xenómicos, permite coñecer o potencial xenético (produtividade e saúde medidos en caracteres ICO) tanto de pais como de vacas nais antes de realizar os acoplamentos, así como a posible existencia de xenes recesivos e outra información de interese.\nAdemais, a xenómica permite acurtar o intervalo xeracional e acelerar o progreso xenético, completando o proceso en 2 anos desde que nace un semental xenómico ata que nace a seguinte xeración de sementais. Antes da “era xenómica” este proceso duraba un mínimo de 6 anos, de forma que cando un touro obtiña a súa primeira proba tomábase a decisión de usalo como pai se sementais.\nO progreso xenético que está a supor a xenómica en España reflíctese no seguinte cadro, duplicando o ICO medio dos touros españois desde os anos 2009 e 2010:\nCase o 65% das inseminacións son con touros menores de 5 anos\nOs touros xenómicos, a pesar de contar con menor fiabilidade que os touros probados -un 70% fronte a un 95% no caso dos segundos- están a desprazar cada vez máis aos touros probados nos acoplamentos debido ao seu maior nivel xenético.\nAsí, segundo os datos achegados por José Antonio Jiménez, no caso de España comparáronse os 50 mellores touros xenómicos dunha avaliación concreta que tiñan un ICO medio de 4.166 puntos, mentres que no caso dos touros probados -con máis de 80% de fiabilidade- situábase nunha media de 3.516 puntos. É dicir, unha diferenza de ICO de 650 puntos.\nSegundo os datos de avaliacións previas de CONAFE, só un 5% dos xenómicos cae máis de 584 puntos unha vez que son probados. Por tanto, a maioría dos touros xenómicos desa listaxe terán unha proba de descendencia igual ou superior á dos mellores touros probados. En todo caso, para minimizar o risco concreto dun touro cuxa proba varíe moito, a súa recomendación foi “diversificar o risco, utilizando en cada gandaría varios touros diferentes”.\nO uso de touros xenómicos en España é xa unha técnica maioritaria en España: se en 2010 apenas o 20% dos acoplamentos realizábanse utilizando seme de touros menos de 5 anos, o pasado ano xa supuxo preto do 65% dos acoplamentos.\nEste progreso xenético está a traducirse en rabaños de vacas que están a mellorar tanto os caracteres produtivos (quilos de leite, de graxa e de proteína), como os de tipo e funcionais, como lonxevidade, días abertos e reconto de células somáticas, aínda que nalgún destes últimos de forma máis lenta debido a que son caracteres de menor herdabilidade ou sobre os que se está exercendo menor presión de selección.\nCase 600 puntos ICO de diferenza entre as gandarías que realizan recría xenómica e o resto\nOutro dato que achegou José Antonio Jiménez é que, nun estudo realizado coas mellores gandarías de CONAFE por ICO, aquelas que realizaron recría xenómica desde 2014 -con xenotipado das mellores tenreiras, seleccionándoas para a recría- incrementaron substancialmente o seu ICO medio con respecto ao resto de gandarías TOP. Así, se no ano 2014, cando iniciaron o programa de recría xenómica, situábanse uns 450 puntos ICO por encima das outras, dous anos despois, en 2016, esa diferenza era de case 600 puntos ICO.\n“E non debemos esquecer que o valor en euros dun punto ICO pode oscilar entre os 8 e os 15 céntimos de euro. Por tanto, a diferenza supón entre 151 e 283 euros máis de potenciais ingresos a maiores por cada femia nada en 2016”, explica José Antonio Jiménez.\n¿Que están a facer as gandarías que están nun programa de recría xenómica?\nO responsable do Departamento Técnico de CONAFE explicou que as actuacións que están a realizar as gandarías que apostan pola recría xenómica para incrementar a súa rendibilidade son diferentes en cada gandaría:\n-Algúns usan carne coas femias de menor nivel e Holstein co resto.\n-Outros usan seme sexado só coas mellores femias e seme convencional no resto.\n-Noutros casos apostan polo transplante de embrións: As mellores femias por ICO actúan como doantes, as inferiores como receptoras e mesmo nalgúns casos establécense contratos con centros de inseminación artificial.\n-Tamén algunhas gandarías centraron a súa selección en utilizar a información da Beta Caseína para descartar vacas a inseminar con Holstein.\n-Por suposto existen combinacións entre todas a anteriores e en todos os casos a información xenómica permítelles realizar axustes con máis posibilidades de éxito, incluíndo evitar a aparición de defectos xenéticos.\n-Utilizar a información de recesivos para axustar.


EACEA/02/10 Axuda ao traballo en rede e á mobilidade dos estudantes e formadores en Europa\n1. Preservar e reforzar a diversidade cultural e lingüística así como o patrimonio cinematográfico e audiovisual europeos.\n2. Garantir que o público poida acceder a este patrimonio e favorecer o diálogo intercultural.\n3. Aumentar a circulación e o público das obras audiovisuais europeas dentro e fóra da Unión Europea, cunha maior cooperación entre os axentes.\n4. Reforzar a competitividade do sector audiovisual europeo no marco dun mercado europeo aberto, competitivo, favorable ao emprego, e inclusivo mediante a promoción dos vínculos entre profesionais do sector audiovisual.\nFavorecer os intercambios e a cooperación apoiando a integración en redes dos axentes europeas da formación, en particular as institucións de educación superior, os organismos de formación e os axentes do sector audiovisual, e fomentar a mobilidade de estudantes e formadores en Europa.\nSubvencionaranse accións desenvolvidas nos países MEDIA dirixidas ao desenvolvemento da capacidade dos futuros profesionais do sector audiovisual para comprender e integrar a dimensión europea do seu traballo, mellorando a experiencia nos seguintes ámbitos:\n-Formación en materia de xestión económica, financeira e comercial\n-Formación en materia de novas tecnoloxías do sector audiovisual\n-Formación en materia de desenvolvemento de guións.\nA presente convocatoria de propostas vai dirixida a consorcios paneuropeos de institucións de educación superior, organismos de formación e axentes do sector audiovisual cuxas actividades contribúen á consecución dos obxectivos anteriores do programa MEDIA.\nOs candidatos deberán estar establecidos en un dos 27 estados membros da Unión Europea,\nIslandia, Liechtenstein, Noruega, Suíza ou Croacia.\nA axuda financeira da Comisión non poderá ser superior ao 50 %/75 % do total dos custos admisibles.\nO orzamento máximo é de 2 000 000 EUR.\nA duración da acción (= período de admisibilidade dos custos) é de 12 meses (ata 18 meses como moito en casos debidamente xustificados).\nA acción debe realizarse entre o 1 de setembro de 2010 e o 30 de xuño de 2012.\nA páxina web da convocatoria e os formularios de candidatura\nCall For Proposals EACEA/02/10 ‘MEDIA Support for the networking and mobility of students and trainers in Europe’\nMr. Jesùs Hernàndez\nc/ Luis Buñuel, 2-2°A\nE - 28223 Pozuelo de Alarcon MADRID\nTel.: 34 91 512 01 78\nFax: 34 91 512 02 29\nMestre Nicolau 23\nRamon Maria Lili 7, 1°B\nE-20002 San Sebastián\nMEDIA Antenne Sevilla\nMEDIA Antenne Seville\nTel. (34-95) 503 67 20\nFax (34-95) 503 66 90


Sede electrónica Melide - Certificado de empadroamento\n00:52:04 Xoves 28 de outubro 2021\nDocumentación acreditativa do parentesco. En caso de menores ou de persoas falecidas, deberase achegar documentación acreditativa do parentesco: libro de familia, declaración de herdeiros, partida de defunción, etc.\nNo caso de Certificados Colectivos:\nDocumento de consentimento en relación os datos personais das persoas empadroadas no domicilio do solicitante.\nCopia dos DNIs dos asinantes.\nOrdenanza fiscal nº 24, reguladora da taxa polos documentos que expida ou de que entenda a administración ou as autoridades municipais.\nRegulación de actuacións administrativas automatizadas e selo electrónico no Concello de Melide.\nTaxas/Impostos: Consultar a ordenanza fiscal do apartado de normativa


Caderno de produción – Página 4 – Galicia Crime\nPublished by Víctor Grande Estévez at septiembre 13, 2016\nRodaxe de Galicia Crime (VI) – Un gimbal, un drone e un acantilado\nDespóis de todos os incidentes da semana horribilis que provocou o retraso da rodaxe, onte luns 12 de setembro tivemos unha xornada fantástica, que vos conto a continuación. O luns pola mañá reunimonos no decanato da facultade de Terapia Ocupacional co decano, na procura da súa colaboración para algunha das secuencias da segunda semana de rodaxe de Galicia Crime. Visitamos as instalacións do decanato e tamén a facultade e atopamos 4 das nosas 12 localizacións que nos faltaban. Non está mal, un 33%! O decano foi moi amable e cadramos con él a utilización destas localizacións durante a semana de rodaxe […]\nPublished by Víctor Grande Estévez at septiembre 7, 2016\nRodaxe de Galicia Crime (V) – Punto de inflexión\nTodo ía ben na rodaxe de Galicia Crime e, como vos contaba no artigo anterior, torcéronse as cousas cando nos denegaron o permiso para a nosa localización máis importante. Por sorte, nas xornadas de preproducción barallamos a posibilidade de buscar un plan alternativo no caso de que esta localización fallase. Todo parecía indicar que non ía ser así, pero xa vedes, a tres días de gravar alí, abur localización. Puxémonos mans á obra e en menos de catro horas xa tiñamos localizada unha alternativa que nos cubría prácticamente todas as secuencias que tiñamos previstas para a segunda semana de rodaxe. […]\nPublished by Víctor Grande Estévez at septiembre 4, 2016\nRodaxe de Galicia Crime (IV) – Carta xornada\nAccidente de coche, malas noticias e parón da producción A xornada 4 ía ser unha xornada de transición, cunha pequena secuencia e o resto da xornada con labor de producción de cara á segunda semana de rodaxe, que xa estaba enfilada. Todo ía demasiado ben ata que nos chegaron dúas malas novas. Por unha banda, Pedro Brandariz, un dos nosos actores principais, tivo un pequeno accidente de coche. Nada grave para él pero sí para o seu coche, que forma parte do equipo de producción. Por sorte, Pedro está perfectamente, e poderíamos ter solucionado calquera inconvinte derivado do accidente se […]\nPublished by Víctor Grande Estévez at septiembre 3, 2016\nRodaxe de Galicia Crime (III) – Terceira Xornada\nXORNADA 3: Outra mansión, un drone interruptus e un bar, porque sempre hai un bar No planing a xornada 3 era relaxada, pero na realidade fíxose moi intensa. Para comezar tivemos que sacar tempo desta xornada para retomar dúas secuencias que nos quedaron colgadas da xornada 1. Ademáis desprazamos un equipo pequeno a gravar unha das esceas máis espectaculares da webserie, que a tratamos de gravar cun drone, pero o vento e un pequeno fallo do trebello nos impediron culminar esta secuencia (que tivemos que postpor ata unha semana despóis, como xa veremos). Aínda así, gravamos no salón doutra mansión […]\nPublished by Víctor Grande Estévez at septiembre 2, 2016\nRodaxe de Galicia Crime (II) – Segunda xornada\nUnha cociña en San Pedro de Nós, unha finca impresionante e moita acción ao pe do mar Outra xornada intensa foi esta segunda. Comezamos cun equipo pequeno nunha cociña en San Pedro de Nós, onde gravamos unha escea cun plano único no que ocorren moitísimas cousas que non podo contar, agas que hai unha morte, un asasino e unha pista. Pola tarde desprazámonos a Finca Montesqueiro, que nos prestou as súas instalacións para gravar nos seus exteriores e na suite nupcial onde nos atopamos cunha das secuencias máis complicadas de gravar pola cantidade de actores implicados e os espellos da […]


El libro Rías Baixas El vino del mar celebra los 25 años de la denominación\nHome / Actualidade / O libro Rías Baixas El vino del mar celebra os 25 anos da denominación\nO libro Rías Baixas El vino del mar celebra os 25 anos da denominación\n4 Abril, 2013 · in Actualidade\nA D.O. Rías Baixas presentou o seu novo libro Rías Baixas El Vino del Mar, coincidindo coa celebración do seu 25 aniversario, do que xa nos fixemos eco en BenBo. A publicación está dirixida polo fotógrafo Xurxo Lobato e conta coa prosa de Cristino Álvarez.\nRías Baixas El Vino del Mar, publicado en galego, español e inglés, é un libro que quere “describir a razón de ser da D.O. Rías Baixas” e para iso, alén dos textos, concede moita importancia ás imaxes, que mostran o ciclo da viña ao longo do ano.\nSon un total de 265 fotografías para ensinaren as xentes, o patrimonio cultural e artístico, as adegas e máis os cultivos das 5 subzonas coas que conta a D.O. Rías Baixas. También se detén nos establecementos hostaleiros da Ruta do Viño Rías Baixas.\nA presentación do libro reuniu numerosos profesionais do sector e autoridades no Hostal dos Reis Católicos de Santiago.\nO 17 de marzo de 1988 foi o día do nacemento oficial da D.O. RíasBaixas, naquela altura o Consello Regulador adaptou a súa normativa á lexislación comunitaria. Pero a historia dos viños de RíasBaixas remóntase uns anos antes; en 1980 nace a Denominación Específica Albariño e catro anos máis tarde aprobouse o Regulamento da Denominación Específica Albariño e do seu Consello.\nTags: Hostal dos Reis Católicos, ruta viño rías baixas, Viño, Vino Rías Baixas, xurxo lobato\n← O concurso Cocina con Castaña de Galicia xa ten receitas finalistas\nRocío Garrido fálanos de “Cociñando coas Razas Autóctonas” e das súas receitas →


IGREXA IGREXA DE SANTO ESTEVO DE PIADELA EN BETANZOS A CORUÑA - GALICIA\nmailto:?subject=Envio de contido de Turismo de Galicia: IGREXA DE SANTO ESTEVO DE PIADELA&body=Recoméndoche que leas a información IGREXA DE SANTO ESTEVO DE PIADELA extraída do portal de Turismo de Galicia na páxina https://www.turismo.gal/recurso/-/detalle/22990/igrexa-de-santo-estevo-de-piadela?langId=gl_ES%26ctre=31%26tp=8\nIGREXA DE SANTO ESTEVO DE PIADELA\nParroquia:\tPiadela (Santo Estevo)\n43º 16' 15.9" N - 8º 15' 00E-" W\nIgrexa, sen estilo definido, do século XVI. Presenta unha planta rectangular onde se desenvolve unha soa nave. No interior o espazo intermedio entre o presbiterio e a nave está delimitado por un arco triunfal. No exterior presenta un interesante xogo volumétrico, destacando a pureza dos distintos corpos. Na fachada principal a porta de acceso mostra un arco de medio punto, con grandes doelas e impostas en resalte, e un pequeno escudo que dá paso a unha ventá. A cornixa serve de base a un singular campanario, que actúa como segundo corpo no pano de fachada.\nDende Betanzos, tomar a AC-542, pasar Infesta, Guiliade, pouco despois xirar á dereita cara a Piadela, onde atópase a igrexa.


Abertos ao Galego, o proxecto da Mesa para a dinamización da lingua no ámbito empresarial, entregoulle o seu II Premio á cadea San Luís. O fundador da empresa retoma o negocio despois de que Darty, a multinacional que a mercara, decidise pechar as tendas. Xa no seu día fora un referente no uso do galego, e o lema do seu regreso é "Estamos de volta"\nO xerente e fundador de San Luís nos anos 70, Lorenzo López, que recolleu o galardón nun acto que tivo lugar no Pazo da Cultura de Carballo este venres 22 de novembro, fai unha clara aposta pola lingua como elemento fundamental da identidade, o que el entende como parte imprescindíbel da marca da empresa.\nO xurado de Abertos ao Galego valorou a importancia simbólica da aposta lingüística de San Luís, tanto polo sector ao que pertence como polo momento en que o antigo xerente retoma as tendas e a maneira en que decide reabrilas. Na súa anterior etapa, San Luís era unha das empresas líder do sector, o que serve para constatar algo que indican todos os estudos do mercado: o uso do galego é un aliado para o mundo socioeconómico.\nUn proxecto para promover o galego no ámbito da empresa\nAbertos ao Galego é un proxecto da Mesa pola Normalización Lingüística que ten como obxectivo a dinamización do galego no mundo da empresa. Partindo dun certificado de calidade asociado ao uso da lingua de Galiza, desde Abertos ao Galego quérese promocionar a actividade das empresas que traballan (total ou parcialmente) en galego, ademais de fornecer argumentos á sociedade sobre a relevancia do uso do noso idioma por parte dos diversos tipos de empresas. Algunhas das iniciativas que ten desenvolvido Abertos ao Galego até o momento, ademais da creación do Premio, son o catálogo de Nadal (que este ano se está a preparar por terceira vez) ou presentacións comarcais, así como a creación dun boletín informativo sobre as empresas integrantes de Abertos ao Galego, que se envía periodicamente aos socios e socias e simpatizantes da Mesa pola Normalización Lingüística. Así, quérese estender a idea dun "consumo responsábel co noso idioma".\nA primeira edición do premio, a de 2012, fóralle entregada á rede social Tuenti.


Vidal: "Agardamos que a xustiza ordinaria sexa xustiza de verdade" | Noticias de Galicia | CRTVG\nVidal: "Agardamos que a xustiza ordinaria sexa xustiza de verdade"\nPublicado o 27/08/2020 21:36\nO presidente do Deportivo, Fernando Vidal, dixo este xoves que o club galego espera que "a xustiza ordinaria sexa xustiza de verdade", despois de que a deportiva non servira para que o conxunto branquiazul siga en Segunda División tras non poder disputar en horario unificado a última xornada de LaLiga SmartaBank.\nVidal compareceu nunha conferencia de prensa telemática en que sinalou que o club vai defender "os dereitos" que lle foron "pisados". "No apartado deportivo, non funcionou a xustiza. O noso malestar é importante. Imos seguir todas as vías da xustiza ordinaria, que esperamos que sexa xustiza de verdade", apuntou.\nCrítica a xestión do CSD e da Liga\nVidal criticou que "a actitude" do Consello Superior de Deportes "cambiou" desde o seu comunicado do mes de xullo cando criticaba a LaLiga e o Fuenlabrada pola súa viaxe a Galicia con casos de coronavirus no persoal.\n"Non sei que pasou desde a súa carta ata hoxe, pero cambiou o seu postulado. Houbo inacción do CSD e a súa presidenta (Irene Lozano) en todo momento", declarou.\nO presidente do Deportivo considerou que o CSD "non obrou con xustiza" e propiciou este xoves unha reunión, "coas cartas marcadas", con LaLiga e a Federación Española de Fútbol para abordar o calendario da tempada 2020/21.\n"Puido o poder de LaLiga, non sei a cambio de que e imos loitar para que estas situacións cambien no futuro", sinalou.\nTamén criticou o "tratamento vexatorio e manipulado desde a propia Liga" cara ao Deportivo no expediente que arquivou a patronal sobre todo o que rodeou ao desprazamento do Fuenlabrada á cidade galega para o partido que se tivo que aprazar polos casos de COVID-19 do conxunto madrileño.\nDo presidente de LaLiga, Javier Tebas, dixo que foi "partidista" e criticou a súa relación co Fuenlabrada, ao que asesora o seu fillo, polo que pediu ao CSD a súa inhabilitación.\n"Non podemos tolerar que personaxes deste tipo tutelen o fútbol español", comentou o dirixente deportivista, quen se mostrou "convencido" de que, a pesar de que o Deportivo está en Segunda B, "hoxe é o principio da fin" de Tebas.\nAdemais, anunciou que o Deportivo vai acometer en Segunda División un "proxecto o máis ambicioso posible para volver ao fútbol profesional". Para lograr ese obxectivo, o club coruñés fará "algunha incorporación sorpresa" nos próximos días porque "non van ser todo malas noticias".\nO matrimonio máis lonxevo do mundo é do Ecuador: levan 79 anos casados\nHai 40 anos que o Deportivo non xogaba en Segunda B


BIBLIOTECA DE SECUNDARIA DO CPI VIAÑO PEQUENO (TRAZO): 10-dic-2015\nBalda de Libros (IX): Os dous de sempre, de Alfonso Daniel Rodriguez Castelao\nOs dous de sempre. Alfonso Daniel Rodriguez Castelao. Galaxia\nEste libro gustoume porque é doado de ler, non ten moitas dificultades e é moi ameno, danche ganas de seguir lendo e de saber se o desastre de Pedriño vai conseguir, dunha vez por todas, un traballo para o que sirva. Gustoume moito cando Manuel, o seu propio curmán, decide envialo de volta debido a que non servía para ningún traballo.\nO momento máis importante para min, foi cando Pedriño casou con Filomena e tiña por fin un traballo. Tamén penso que é importante cando o despiden do traballo por roubar.\nO meu personaxe favorito é a tía Ádega, porque esa muller está toda a vida axudando a Pedriño e a pobre non leva máis ca disgustos por parte del. Tamén me gustou moito o personaxe de Rañolas, xa que, dos dous, el é o que máis cabeciña ten e o que máis se esforza.\nRecomendaría este libro a todo o mundo sen dúbida, xa que é un libro moi bo e moi entretido.\nXosé Barreiro Hernández (4º ESO)\nNon me gustou moito, os personaxes eran moi diferentes. Pedro ó principio era un neno que era capaz de facer calquera cousa por comer. Despois ao ir vivir con sua tía non era capaz de aprender nada. O pobre Rañolas pasounas moi negras, o cal non me parece ben, para conseguir as súas pernas e ser un home coma outro calquera.\nNon me gustou que Pedro con tal de comer non lle importaba roubar, para min dálle un sentido algo cutre ao personaxe, tamén era moi preuiceiro e non valía para nada. Non me gustou moito que cando Rañolas conseguiu as súas pernas, vai e mátase, el tiña que ter outro final.\nPara min o final tiña que ser moito mellor, Rañolas loitou moito e non se merecía ese final.\nRecoméndolle o libro para xente da miña idade aínda que sea algo difícil de ler. Porén é moi rápido de ler pois lino moi fluído, e iso para min na lectura dun libro conta moito.\nEste libro foi un dos libros que máis me gustou dos que levo lido. Decídin coller esta obra porque o seu autor é Castelao, e para min é o escritor favorito da lingua galega.\nEste libro encantoume porque é moi curto e sinxelo de ler, e no contido pasan moitas desgrazas coma as que lle pasan a Pedro, que fan que o libro sexa máis interesante.\nO momento que máis me gustou foi cando a tía Ádega axúdalle a Pedriño a buscar traballo para ter un futuro. E o momento que menos me gustou foi que Pedriño non sabía aproveitar as axudas que recibía pola tía Ádega.\nRecoméndollo ler a todas as persoas xa que ten un vocabulario sinxelo e fácil de ler e é moi interesante, pois dunha vez que empezas a ler xa non podes parar.\nBalda de Libros (VI): Cartas de inverno, de Agustín Fernández Paz\nGustoume moito este libro porque non se fai nada pesado, e a historia está moi ben elaborada. O momento máis importante do libro paréceme que é cando Tareixa descobre que foi o que lle pasou ao seu irmán e a Adrián.\nAsí a todo, faría algún cambio no desenvolvemento, como que Tareixa e o seu irmán, Xabier, investigaran xuntos o que lle pasou a Adrián, en vez de separados como acontece no libro.\nNon cambiaría o final pois penso que non se descubra totalmente a resposta ao misterio fai o libro máis interesante.\nTen un vocabulario fácil de entender. Recoméndolle este libro á xente que lle gusten os libros de misterio e aventuras, cun toque de medo. É un libro que te enagancha e te empuxa a seguir lendo, mantendo sempre o misterio. Hai momentos nos que produce un pouco de medo. Gustoume moito o feito de que a historia (polo menos a maior parte) estea contada a través de cartas en vez de cómo un libro habitual. Estaría ben que o libro fora un pouco máis extenso e que se profundizara máis na orixe da maldición da casa.


Edición Especial Folla de Limoeiro | Green Mixology\nA Folla de Limoeiro,\nUn botánico Diferencial\nLevados pola nosa necesidade de experimentar cos sabores das hortas, creamos unha edición especial cun novo mix botánico onde reina o aroma a folla de limoeiro nun ecléctico festival de aromas.\nCunha maceración a temperatura controlada, a folla de limoeiro infusiona delicadamente a xenebra.\nUnha xenebra cunha alta carga botánica que confire en nariz un festival de aromas con gran intensidade e complexidade.\nSabemos que o que plantas é o que colleitas, por iso decidimos recurrir a Labrecos, unha explotación ecolóxica da Reserva da Biosfera das Mariñas Coruñesas para complementar os botánicos das nosas hortas.\nO noso maestro destilador Diego Mosquera seleccionou os mellores exemplares de limoeiro e supervisou toda a colleita para asegurar a máxima calidade das follas.\nNotas vexetais frescas, que evolucionan cara destellos especiados e cítricos, creando un destilado con grande personalidade.\nEn boca é fresca e intensa destacando as notas de folla de limoeiro, xenebreiro e pimenta.\nFinal longo e persistente destacando especialmente a calidade do alcohol perfectamente integrado cos aceites botánicos.


Pactómetro Corcubión (III): Órdagos e decisións de ultima hora - Corcubión - Que pasa na costa\nLalo Insua (PSOE), Alfredo González (Sempre Corcubión), Pepe Ansede (BNG) e Paco Rojo (PACor) continúan mantendo a alcaldía nunha incógnita\nA dous días do pleno de investidura deste sábado 15 de xuño (a partir das 12:00 teremos un carrusel electoral do máis intenso) en Corcubión pode pasar de todo. Nun concello tan pequeno, os voceiros das 5 candidaturas, que acadaron representación plenaria, poderían chegar a votarse a si mesmos, deixando outra lexislatura ao PSOE cun goberno de minoría que estiraría a complicada parálise municipal xerada nos últimos anos.\nDúas vías mantéñense abertas para acadar unha estabilidade necesaria: un hipotétito tripartito BNG-Sempre Corcubión-PACor ou goberno bipartito entre PSOE e BNG que acabase con históricas porfías case que familiares.\nA vía do tripartito parecía ir caendo polo propio peso que teñen as dedicacións exclusivas que lle piden ao BNG os grupos menos votados. Unhas esixencias absolutamente insalvables para un concello onde non se pode falar de soldos políticos cando faltan traballadores municipais.\nPero esta mesma mañá, Alfredo González, de Sempre Corcubión tendía o órdago ao BNG. “Imos votar, sen condición ningunha, a favor do BNG. Nós imos facer todo o posible para que se chegue a un entendemento, tócalle a eles mover ficha”, deixando a pelota no tellado dun BNG que ten pensado votarse a si mesmo pero aínda está pendente do que decida a militancia na noite do venres.\nEn todo caso, a vía que se formula como máis real é a dun histórico goberno de PSOE e BNG. A día de hoxe (xoves 14:00h) non hai pechado pero a man do PSOE está tendida, e a liña dos gobernos bipartitos na Deputación e outros concellos como Fisterra marcan o camiño que rompería con anos de rencillas históricas. “Todas as bases do PSOE está pola estabilidade, por arrancar de novo, e poñerse a traballar, polo ben de todos os corcubioneses para chegar a unha estabilidade por unha vez por todas”, sinala o alcalde Lalo Insua, explicando que as máis de 100 persoas que forma o grupo socialista municipal apoia esa coalición. “A vontade é boa, pero a verdade é que aínda non chegamos a un acordo, e iso que levamos tres semanas dende as eleccións”.\nDende o BNG vén viable, real, esa vía, pero teñen claro que se van votar a si mesmos, o que colocaría, se non hai sorpresas, a Lalo Insua como alcalde por ser a forza máis votada. Unha decisión que en todo caso, as bases nacionalistas teñen ratificarán na asemblea da noite do venres. “A partir de aí, sentarémonos a falar co PSOE a ver se posibilidades de chegar a novos acordos, baseados nun programa de goberno con prioridade a proxectos como Centro de Día, PXOM…”, sinala Pepe Ansede, candidato do BNG.


Vieiros: Galiza Hoxe - A xuíza de Corcubión volve desestimar a imputación de López-Sors no caso Prestige\nNON AO RECURSO\nA xuíza de Corcubión volve desestimar a imputación de López-Sors no caso Prestige\nNon ve "indicios suficientes" de que a decisión do ex-director xeral da Mariña Mercante "agravase" o risco xerado polo petroleiro.\nRedacción / EP - 18:50 22/05/2009\nTags: Corcubión López-Sors Prestige xuíza\nA xuíza do Xulgado de Instrución Número 1 de Corcubión, Carmen Veiras Suárez, desestimou todos os recursos de reforma que se interpuxeron para reclamar a imputación de José Luis López-Sors, ex-director xeral da Mariña Mercante, na causa do Prestige. Esta fora retirada provisionalmente o pasado 18 de marzo, despois dunha instrución aberta en novembro de 2002.\nSegundo o auto ditado polo xulgado o 20 de maio, ao resultaren desestimados os recursos de reforma presentados, mantense a imputación do capitán do barco, Apostolos Mangouras; do xefe de máquinas, Argyropuoulos Nikolaos, e do primeiro oficial, Ireneo Maloto, por delitos contra os recursos materiais e o medio ambiente e mais por desobediencia.\nA xuíza concluíu que "non existen indicios suficientes" para determinar que a decisión de López-Sors sobre o afastamento do barco "fosen factor de agravación do risco xa xerado", co que confirma o sobresemento provisional da imputación.


Galego NJP: outubro 2015\nHoxe o Equipo de Normalización Lingüística preparou para nós unha saída ao cine para ver A praia dos Afogados\nPublicado por Noemi Sociais en 04:48 Ningún comentario:\nEtiquetas: Cine en Galego, ESO, Normalización\nEn 1984, Chano Piñeiro un boticario afincado en Vigo presentaba un dos curtometraxes máis famosos do cinema galego. Ambientado, nunha aldea galega conta a historia de Mamá Asunción unha muller que durnte 40 anos espera a carta do seu fillo emigrado.\nPublicado por Noemi Sociais en 21:35 Ningún comentario:\nEtiquetas: Cine en Galego, Curso 2015-2016, Emigración\nVivimos nunha terra chea de imaxinación, onde nada é o que parece e todo pode ser calquera cousa. Unha terra chea de historias que levan pasándose de pais a fillos dende tempos inmemoriais na que a partir de agora imos ser nós quen llas imos contar ao mundo.\nSanta Compaña, Mouros e demais.\nPublicado por Noemi Sociais en 13:04 Ningún comentario:\nEtiquetas: Etrnografía, Mitoloxía, Tradicións


Farmacias e herbolarios dispútanse as plantas medicinais ante a súa próxima regulación | Consumer\nFarmacias e herbolarios dispútanse as plantas medicinais ante a súa próxima regulación\nA UE prepara una normativa para que sigan as mesmas normas e controis que os fármacos\n“Os principios activos das plantas medicinais poden atoparse presentes no total da especie (caso das algas) ou ben en distintos órganos ou partes do vexetal. No ginkgo, senes e melisa, atópanse nas follas; no salgueiro, na cortiza; na equinácea, na raíz; no mirtilo e o anís, no froito, por citar algúns exemplos”, sinala Concepción Navarro, catedrática de Farmacoloxía da Universidade de Granada e presidenta do Centro de Investigación sobre Fitoterapia (Infito).\nSon estas virtudes terapéuticas as que as converten agora en obxecto de discusión. A Unión Europea (UE) prepara una Directiva, que debería ver a luz o ano próximo, e cuxo punto de partida é que as plantas medicinais deben ser consideradas como medicamentos e, por tanto, seguir as mesmas normas e controis que estes.\nEsta premisa trazará necesariamente una liña fronteiriza entre os “medicamentos tradicionais a base de plantas” (fitofármacos), que só poderán dispensar as farmacias, e as especies vexetais que poidan adquirirse nun herbolario.\n“En Europa non é una norma especialmente polémica; en España, si. España ten una longa tradición de consumir herbas medicinais, que sempre tiveron o “privilexio” de comercio libre -e así queda recollido nunha norma de 1973-, mentres que os medicamentos teñen a súa venda restrinxida ás oficinas de farmacia”, explica Diego Martínez, adxunto da dirección da Axencia Española do Medicamento e responsable da elaboración da norma española.\nEsta norma está pendente de aprobación desde a Lei do Medicamento de 1990, que ordenaba a súa elaboración en dous anos e admitía a venda libre de plantas medicinais tradicionais, a condición de que non se ofrecesen con finalidade terapéutica.\nElaboráronse varios borradores que non saíron adiante por diversos problemas. E o que agora se está preparando, ao coincidir coa iniciativa europea, tamén debe esperar. “O que terá que dilucidar a Axencia Española do Medicamento é que plantas seguirán vendéndose libremente, e baixo que preparacións, e cales só poderán dispensarse en oficinas de farmacia”, continúa Diego Martínez.\nAgora, o primeiro grupo “véndese sen indicacións, coa soa mención da súa forma de utilización, e teoricamente non deben ofrecer dúbidas en canto á súa seguridade. Aparte, existen os medicamentos de plantas medicinais, de distribución en oficinas de farmacia e cun rexistro sanitario que especifica indicacións, contraindicaciones, efectos secundarios, interaccións e posología”, indica María José Alonso, vogal de Plantas Medicinais do Colexio de Farmacéuticos de Barcelona. Pero o mercado hase desordenado, di, “como se puido comprobar pola retirada de numerosos produtos de plantas medicinais de carácter ilegal que levou a cabo o Ministerio de Sanidade e Consumo” no ano que termina.\nTodos os expertos relacionados con este sector (farmacéuticos, médicos, fabricantes, naturópatas, herbolarios e tendas naturais) coinciden en que a regulación é necesaria, pero discrepan do camiño que debe seguir.\nA esta diverxencia non é allea a confrontación de intereses nun sector que está a crecer nos últimos anos. A fitoterapia recupera adeptos entre os consumidores e interese entre os científicos: tan só o pasado ano catro plantas medicinais (soia, té verde, hipérico e ginkgo biloba) acumularon máis de 400 estudos en revistas científicas, apuntan desde o Infito. E a demanda? O 70% dos españois utilizou nalgún momento as plantas medicinais paira aliviar un trastorno, e o 30% faio habitualmente, segundo os datos difundidos en setembro pasado durante o Congreso Anual da Sociedade de Investigación en Plantas Medicinais.\nUnhas trescentas especies formarían parte do noso acervo fitoterápico. As que máis se venden son laxantes, adelgazantes, inductores do soño, tónicos, relaxantes e dixestivos, segundo datos da consultora AC Nielsen. O 65% desas vendas realízanse a través de herbolarios, tendas de produtos naturais e establecementos similares, e o 35% nas oficinas de farmacia. Xusto ao contrario que en Alemaña e Francia (os países europeos máis afeccionados á fitoterapia), nos que esta proporción se inviste.\n“Cando isto non era importante ninguén se preocupaba. Nese borrador figuran plantas que tradicionalmente se venderon nos herbolarios. Por exemplo, o sen (do que se usan as follas e as flores) e a casca sacra (da que se emprega a cortiza), que son de tipo laxante, levan anos usándose e nunca houbo ningún problema. Se van venderse só en farmacias terá que ser con receita médica; se non, só transfeririamos as ganancias dun sector a outro”, obxecta Jaume Garrit, naturópata e vicepresidente da Asociación Española de Dietética e Herbolarios (Aedher). “Nós pedimos que se regulen as plantas medicinais e a naturopatía, pero non só desde o punto de vista das vendas, senón da formación, dos estudos regulados”.\nAs plantas medicinais están especialmente indicadas paira trastornos leves ou moderados e crónicos (actúan máis lentamente, pero tamén os seus efectos secundarios son menores, o que permite empregalas por longo tempo). “Nunca han de considerarse substitutas dun tratamento farmacolóxico. E tampouco o feito de ser naturais faias absolutamente inocuas”, advirte Garrit.\n“As drogas vexetais e derivados adoitan presentar unha marxe terapéutica amplo, pero non están exentas de posibles efectos adversos, interaccións e contraindicaciones”, engade Salvador Cañigueral, presidente da Sociedade Española de Fitoterapia. Por iso, na súa opinión deben contar con estritos controis de calidade e ir acompañadas das súas indicacións como calquera fármaco.\nConcepción Navarro enumera algúns exemplos: o consumo non controlado de ginseng pode producir un aumento da presión arterial, o mesmo efecto que poden provocar doses excesivas de regaliz. Os senes, de acción laxante e que aparecen con demasiada frecuencia en preparados destinados a combater o sobrepeso, poden dar lugar, en uso prolongado a alteracións na mucosa intestinal. Os preparados elaborados con cortiza de salgueiro ou con raíña dos prados (con derivados salicílicos) están contraindicados en persoas con gastritis ou con úlcera gástrica.\nO hipérico, de demostrada eficacia no tratamento de depresións leves e moderadas, interactúa con outros fármacos, entre os que se atopan os anticonceptivos e os antirretrovirais. “Habemos de ter en conta -comenta Navarro- que as plantas medicinais deben ser consideradas como medicamentos, posto que están dotadas de actividade farmacolóxica e o seu obxecto é corrixir una disfunción no noso organismo ou minimizar a molestia de determinada sintomatología. Por tanto, haberán de utilizarse dunha forma racional, contando en todo caso cunha correcta información facilitada por persoas cunha adecuada formación no medicamento”.\nPaira Camil Rodiño, secretario da Asociación Española de Fabricantes de Preparados Alimenticios Especiais, Dietéticos e Plantas Medicinais (Afepadi), a clave paira resolver a polémica é a dosificación. “Hai que separar conceptos, porque a Lei do Medicamento dá una definición tan ampla de medicamento que, partindo desta base, até un plátano podería ser considerado como un medicamento polo seu contido en potasio”, argumenta. “Non se debe contemplar o produto aisladamente, senón asociado a unha dosificación concreta. A manzanilla, por exemplo, é un gran dixestivo, pero en doses altas é tamén un vomitivo. Calquera planta é inocua si utilízase ben, pero pode representar algún problema en doses elevadas. Por iso, a partir de certas doses debería considerarse medicamento e, por baixo delas, preparado alimenticio”, conclúe Rodiño.\nmedicinales-gl Plantas-gl regulación


Rosa Quintana destaca o papel da terminal de Ferrazo para a loxística de empresas da contorna\nPublicacións Novas Rosa Quintana destaca o papel da terminal de Ferrazo para a loxística de empresas da contorna\nMércores, 23 Marzo 2016 13:25\nA conselleira do Mar da Xunta de Galicia, Rosa Quintana, realizou onte unha visita á terminal de contedores do porto de Vilagarcía, concesionada á empresa Boluda. A conselleira destacou a importancia destas instalacións non só para a Autoridade Portuaria, senón tamén para a loxística de moitas empresas do hinterland arousano.\nNa súa visita á Autoridade Portuaria, a responsable autonómica tivo ocasión de ver algunhas dsd descargas que se estaban realizando nos peiraos arousáns, aos que durante o fin de semana arribaron un total de oito barcos para realizar distintas operativas de graneis sólidos, graneis líquidos e mercancía xeral, con máis de 25.000 toneladas de mercancía en total.\nA continuación, a conselleira Rosa Quintana, acompañada pola presidenta da Autoridade Sagrario Franco, a directora, Begoña Mesejo, e outros membros do equipo directivo da Autoridade Portuaria desprazáronse ata a terminal de contenedores, onde Rafael Lozano, director da terminal, explicou como se desenvolve a operativa destas instalacións, que traballan cunha liña de periodicidade semanal que cobre o traxecto Bilbao-Vilagarcía- Lisboa-Illas Canarias. O pasado ano, movéronse a través da terminal arousana máis de 30.500 TEUS, equivalentes a máis de 250.000 toneladas de mercancía, o que representa un 25% dos tráficos totais do porto de Vilagarcía.\nA este respecto, a titular de Mar subliñou que “a terminal de contedores é clave para a competitividade das empresas da nosa contorna ao facilitar a súa saída a outros mercados”. Engadiu ademais que a través desta infraestrutura o porto de Vilagarcía “responde ás necesidades dos sectores produtivo e loxístico da súa zona de influencia e é un referente loxístico no seu desenvolvemento socioeconómico e na conectividade exterior”.\nA intermodalidade marítimo-ferroviaria do porto de Vilagarcía foi outro dos temas tratados na visita. Coas obras do Ferrocarril a Ferrazo, fase 2 (Conexión coa terminal de contedores) a piques de concluír, o porto dispoñerá en breve de servizo de ferrocarril a todos os seus peiraos comerciais, o que optimiza a súa capacidade para a realización de operativas de transporte intermodal.\nOs asistentes á visita coincidiron en sinalar as oportunidades que a extensión da rede ferroviaria ata o peirao de Ferrazo abrirá para a terminal de contenedores e o porto de Vilagarcía, ao incrementar o atractivo das súas instalacións como punto de saída por vía marítima de mercancías con orixe no centro da península, grazas á súa posición central na fachada atlántica. Para sacar o máximo partido a este potencial, estase traballando co obxectivo de lograr a implantación en Vilagarcía dunha segunda liña de contedores, orientada neste caso aos mercados do norte de Europa.


Last Oasis Hacks eats Trucos, Aimbot, ESP, Wallhack - Gamepron\nOASIS LENDAS HACKS\nAccede a todos os mellores Oasis Hacks aquí en Gamepron. Ofrecemos un Oasis Aimbot, ESP / Wall Hack, NoRecoil e moito máis. Gaña máis coas ferramentas dispoñibles aquí.\nXa mercou un Fortnite Hack? Atopa aquí os seguintes pasos\nTen en conta que: antes de comprar os nosos hacks de Oasis, asegúrate de que a ferramenta que buscas mercar actualizouse recentemente ou estea en liña. Mentres sempre actualizamos as nosas ferramentas, nalgúns casos hai un atraso no tempo de entrega; aínda que normalmente é instantáneo, tamén pode levar unhas horas. Todas as nosas ferramentas están bloqueadas por HWID, o que significa que só as podes usar nun ordenador. Asegúrate de que o teu ordenador tamén é compatible con todas as nosas ferramentas. Non se devolverán os reembolsos unha vez que VER a clave do produto.\nOs nosos elixidos Oasis Hacks\nOasis Hacks, Aimbot, Norecoil, ESP, Wall Hacks e moito máis\ncomprar Oasis Hacks dentro 4 Pasos\nEscolle o xogo polo que che gustaría mercar hacks entre a nosa ampla selección de títulos\nElixe o hack que mellor se adapte ás túas necesidades, xa que temos moitos que considerar\nRealiza o teu pago usando o noso procesador de pagos dispoñible exclusivamente (e incrible seguro!) De Gamepron.\nAcceda á súa clave e descargue o Oasis Hacks.\nAcceda á clave do seu produto e descargue os hacks que precisa para dominar a competencia.\nPor que usar Gamepron Oasis Hacks?\nOs xogos de supervivencia están destinados a probar a súa forza e vontade, e el último oasis non é diferente. Usar os nosos Oasis Hacks facilitará o proceso de supervivencia, pero como? Hai moitas ameazas das que preocuparse mentres xogas e, se vas en solitario ou con algúns compañeiros, é probable que te atopes cun reto máis cedo que tarde. Con PvP (Player Versus Player) como unha parte tan importante deste xogo, quererás unha vantaxe sempre que sexa posible. Cando te atopas con xogadores que levan meses "afiando as espadas", parece que non tes esperanza. Cando os xogadores sen esperanza abren Last Oasis, teñen unha sensación terrible que só se pode conquistar usando os nosos Oasis Hacks. Podemos axudarche a acceder aos mellores Oasis Hacks dispoñibles no mercado. Todo o que tes que facer é mercar unha clave de produto en Gamepron.\nNon imos polo camiño tradicional do que son vítimas a maioría dos outros desenvolvedores de hackers. Só queren bombear ferramentas o máis rápido posible, obtendo beneficios no proceso: Gamepron está máis centrado na creación de ferramentas premium que resistirán a proba do tempo. Se queres saber que se gasta o teu diñeiro no lugar axeitado, mercar todos os teus trucos aquí en Gamepron manterás a túa paz en paz.\nAlgunha vez xa empregou unha ferramenta gratuíta no pasado para Last Oasis? Mesmo se fose por outro xogo, as ferramentas gratuítas non se poden comparar coa potencia experimentada aquí en Gamepron. Todas as funcións que incluímos no noso hack de Oasis estaban destinadas a facilitar a vitoria, independentemente do habilidoso que sexas como xogador. Un neno pode sentarse diante do seu ordenador cos nosos Oasis Hacks activados e facer algún dano, ¡prometemos! Iso é só un testemuño do poderosas que poden ser as ferramentas que creamos.\nAgora que entendes a calidade que ofrecemos, a que esperas? Compra hoxe unha clave de produto e accede sen dúbida aos mellores trucos de Oasis na web. Estamos preparados para atender a calquera persoa que precise asistencia, aínda que estea buscando piratear por primeira vez. Aquí non hai discriminación, xa que podemos axudar aos xogadores de todos os niveis de habilidade; cando pensas que é hora de pedir axuda, só tes que lembrar que Gamepron é a opción número 1 en liña.\nOasis Información do xogador ESP (nome, barras de saúde, distancia)\nOasis Item ESP con filtros\nAlertas de advertencia de inimigos de Oasis\nModo Oasis super jump (sen danos de caída cando está activado).\nTecla Oasis bone & aim configurable.\nÓptimo Oasis Corte características\nUsa o noso Oasis Player ESP para obter unha enorme vantaxe durante as batallas de PvP, xa que sempre verás modelos inimigos a través de superficies sólidas / opacas\nNon só poderás ver modelos de xogadores a través das paredes, senón que tamén podes ver información útil (como os seus nomes, a súa saúde e incluso a distancia).\nNun xogo de supervivencia como Oasis é importante o saqueo, por iso é ideal usar o noso Item ESP con filtros para atopar o bo.\nO teu obxectivo será tan mortal como sempre cando elixes usar o noso Oasis Aimbot. As pelexas vanse gañar ás présas.\nOasis Bullet track (efectivo en distancias curtas e medias)\nPerfecto tanto para curta como para media distancia, podes usar a función Oasis Bullet Track para facer un seguimento dos teus disparos.\nA función Avisos faralle saber cando un inimigo está preto ou está dirixido a vostede usando unha mensaxe personalizada na pantalla.\nModo Oasis super jump (sen danos de caída cando se activa)\nMorrer por danos de caída é unha cousa do pasado cando usas Gamepron. Activa o modo Super Jump e toma o voo, xa que os danos por caída desapareceron.\nTecla Oasis bone & aim configurable\nO Oasis Aimbot está equipado con diferentes opcións configurables, como a priorización ósea e moitas outras.\nOasis aimbot cheques visibles\nUsar o noso Oasis Aimbot tamén lle permitirá usar a función Visible Checks para descubrir onde os seus tiros están golpeando ao adversario.\nUtiliza o Compensador Recoil dispoñible no noso hack de Oasis para evitar a molesta presenza de retroceso durante as túas intensas loitas.\nConvértete no mellor xogador de Oasis Legends do planeta\nNecesítase un tipo de xogador diferente para achegarse a Oasis sen ningunha ferramenta, xa que vai ser unha molesta mente que pode ser arruinada por tristes e trolls nun instante. Se queres ser ese troll ou entregar un pouco de xustiza depende totalmente do xogador, pero só tes que saber que Gamepron ten todos os Oasis Hacks que tes que facer. Convértete no mellor xogador de Oasis cos nosos trucos de Oasis.\nHacks e trampas populares de Oasis\nOutros trucos e trucos de Oasis\nGamepron dedicouse a ofrecer aos nosos usuarios o Oasis Hacks máis eficiente e eficaz dispoñible en internet, como fariamos con calquera outra ferramenta que se lanzase. Isto significa que terá a oportunidade de beneficiarse dos trucos e trucos máis populares de Oasis mercando unha clave de produto directamente de Gamepron. Tanto se desenvolvemos as ferramentas como se te conectamos con algún dos nosos socios profesionais e verificados, sempre terás acceso aos principais Oasis Hacks que se atopan na web. Incluímos un Oasis Aimbot aquí en Gamepron que che permite dirixir a partes específicas do teu adversario con priorización ósea ou simplemente destruílas usando Instant Kill.\nOutro incrible conxunto de funcións a ter en conta serían as opcións de pegadas e altos danos, que farán que o seguimento e a matanza dos teus inimigos sexan brisas. Se queres progresar e sobrevivir máis tempo en Oasis, o beneficio das nosas ferramentas debería ser evidente.\nSeguro que mellorarás cando teñas habilitado o Oasis Aimbot, tanto podemos garantir. Non só podes converterte nun mestre de Oasis accedendo aos nosos trucos, senón que podes facelo sen preocuparte; nunca máis morrerás durante un tiroteo cando o noso Oasis Aimbot estea habilitado. Coa Priorización ósea que che permite identificar onde queres disparar e Auto-Aim / Fire coidar o proceso para ti, o único que tes que facer é sentarte e relaxarte. O Oasis Aimbot vai facer todo o traballo por vostede e, se iso non soa "divertido", hai moitas opcións configurables que se poden cambiar para darlle a mellor experiencia posible.\nUsar o noso Oasis Aimbot tamén che permitirá usar a función Instant Kill, que matará a quen está dirixido ao instante. Nin sequera lles darás a oportunidade de defenderse, o que é o mellor para ti; iso significa que as posibilidades de que gañes son moito máis altas\nAquí ofrecemos un Oasis ESP e Wall Hack de moi alta calidade aquí en Gamepron, e iso é porque necesitas ter a maior vantaxe posible nun xogo de supervivencia destas características. Os teus opoñentes van facer todo o posible para saír adiante, o que inclúe o uso de ferramentas Oasis ESP e Wall Hack para descubrir onde te escondes. Loita cun OAS ESP útil. Podes ver os esqueletos dos xogadores a través das paredes, pero tamén hai unha abundancia doutras opcións de ESP (percepción sensorial extra) para escoller. Podes ver o nome dun xogador, así como canta saúde lle queda e incluso a súa distancia. O uso de Item ESP con filtros permítelle saquear con présa, xa que pode descubrir onde está o bo empregando as nosas ferramentas. Non fai falta perder máis tempo recollendo lixo inútil, xa que o noso Oasis ESP te dirixirá na dirección correcta.\nOutra característica sorprendente que a maioría dos Hacks Oasis non implementan sería a función Footprints. Podes usar a función Pegadas para facer un seguimento dos inimigos próximos a ti, dándolle a oportunidade de axexar na sombra e atacar cando sexa o momento adecuado. Planificar unha emboscada e configurar trampas potenciais é sinxelo cando tes pegadas que o guían cara a un inimigo, isto soaría especialmente se tamén tes activada a función Distancia. Non só atravesarás aos adversarios, senón que saberás o preto que están. Como suxeriría o nome, a nosa característica de alto dano é óptima para aqueles que non queren xogar durante un tiroteo. Cada disparo que tomes será moito máis poderoso que os teus adversarios, independentemente das armas que estean a usar.\nPodes desempeñar o papel dun asasino de boa fe coas nosas funcións de pegada, dano elevado e distancia habilitadas; entón, a que esperas?\nHai outras funcións a ter en conta cando se trata dos nosos trucos e trucos de Oasis, todos os cales axudarán a converterse nun mellor xogador. Mentres outras persoas rexeitarán usar trampas por si mesmas, podes pisalas. Con todas as incribles funcións das que falamos ata o de agora, aínda hai que ter en conta as funcións de radar 2D e Avisos - coma se isto non fose suficiente, tamén temos un modo Super Jump que che axudará evite danos por caída (independentemente da altura que caia). Non quere que se perda todo o seu progreso debido a un hack de baixa calidade que tampouco ofrece protección anti-trampas, que é outra característica presente aquí en Gamepron.\nTodas as nosas ferramentas son 100% non detectadas, o que significa que non se preocupe pola prohibición das súas contas. Os hackers poden esperar enfrontarse a prohibicións permanentes nalgún momento mentres enganan, pero non con Gamepron.\nOasis Hacks preguntas\nPor que o noso Oasis Hacks\nCando compras Oasis Hacks de Gamepron, non só che darán unha ferramenta pouco brillante, xa que sempre nos centramos na calidade de cada lanzamento. Ofrecemos hackers con todas as funcións que che axudarán a gañar máis xogos, independentemente da habilidade que sexas. Por iso debes confiar nos nosos Oasis Hacks. Este é un servizo dispoñible exclusivamente tamén, así que actúa con rapidez.\nPor que o noso Oasis Aimbot\nOasis é o tipo de xogo que premiará a entrada do usuario na maioría dos casos, facendo da túa precisión unha peza do puzzle moi importante. Non perderás outra foto cando teñas habilitado o Oasis Aimbot, e iso traducirase en moito máis éxito mentres xogas o xogo (coma se iso non fose obvio). Os combates de armas xa non provocan estrés, xa que xa sabes que gañarás.\nPor que o noso Oasis ESP\nOasis é un xogo de supervivencia que che chamará a saquear nalgún momento, o que significa que haberá moitos elementos "lixo" que debes evitar. Se só desexa centrarse no mellor botín posible, pode usar o noso Oasis Item ESP con filtros para asomarse aos edificios de antemán, o que lle aforrará toneladas de tempo no proceso.\nPor que o noso Oasis Wallhack\nOasis Hacks vai variar en calidade, pero non con Gamepron. O noso Oasis Wall Hack terá a mesma calidade que todas as outras ferramentas de Oasis, o que significa que poderá detectar ameazas e elementos útiles á présa. Non o deixes ao azar e usa o noso Oasis Wall Hack para ver o que hai do outro lado.\nPor que o noso oasis Norecoil\nCada bala conta nun xogo como Oasis, é por iso que usar o noso Oasis NoRecoil Hack vai facer marabillas para ti. Usar esta ferramenta permítelle ter un disparo moito máis preciso, o que significa que os inimigos non terán ningunha oportunidade cando vaian a pés contigo. Cando queres impor a túa vontade ás persoas, a función Oasis NoRecoil é o xeito perfecto de facelo.\nComo descargar os mellores hacks de Oasis?\nTodos os mellores Oasis Hacks pódense descargar aquí en Gamepron. Unha vez que pagou a clave do produto, pode usarse para acceder aos nosos Oasis Hacks (dependendo da clave do produto que compre). Podes acceder a todos os mellores hacks como Oasis Aimbot, ESP, Wall Hack e NoRecoil usando Gamepron.\nPor que os teus hacks de Oasis son máis caros que outros\nO ceo é o límite cando decides piratear con Gamepron, xa que os nosos Oasis Hacks non se poden igualar cando se trata de calidade. Todas as nosas ferramentas teñen todas as funcións e permanecen ao 100% sen ser detectadas durante o uso, polo que todas as túas contas están seguras connosco. O noso servizo ofrécese de xeito limitado, xa que hai un número estrito de slots dispoñibles para cada trampa.\nNon tes que morder máis do que podes mastigar usando Gamepron, xa que ofrecemos claves de produto a diario, semanal e mensualmente. A versatilidade é un compoñente clave do noso servizo aquí e por iso os usuarios están moi interesados en volver a nós para todas as súas necesidades de Oasis Hack. Ten acceso ilimitado ao hack mentres a clave do produto está activa, así que non dubides en piratear canto queiras.\nImpresionante Oasis Corte características


FromHell: Puta Banca\nEscrito por From Hell o 5/18/2006\nYo a un tío que se peina con raya al medio no le doy ni la hora...\nSALUD Y CHAMPIONS LEAGUE\n18 mayo, 2006 14:09\n18 mayo, 2006 15:58\nYo al hermano pequeño de Charles Brownson la verdad es que le doy medio telediario en el poder, decidiremos dentro de un par de años si nos naciolizamos o vemos a otro mandamas normal y corriente\nque pasa, tío? son eses os que che denegaron o crédito?\n18 mayo, 2006 21:07\nNon, eses son os ladróns... como tamén son: BSCH,Caixa Galicia,Banesto,Banco Pastor, Caixanova,e un longo ecétera de ladróns agochados baixo a protección das nosas nóminas...\n19 mayo, 2006 08:15\nmola a foto de tripla (?) trinidade: borrel o pai, evo o filho e as estrelas as putas que vihgiam...e se algum día nacionalizaste boliviano eu nacionalizome fisterrán e juntos cambiaremos o mundo, os dous dende o cú do mundo pero cuns colhomsss!!!\n19 mayo, 2006 16:08\nno puede durar...ya se encargará el gato gordo y pulgoso de Bush de comerse al ratoncito...pero que energía da saber que aún se puede intentar!!!(le perdonaremos lo de la rayita..al medio?!)\n19 mayo, 2006 18:19\nsintoo, pero as cousas non son tan simples. eu vivín en bolivia e incluso vin a ese tío nun mitin. é un racista e un xenófobo ademáis de un demagogo e non ter nin idea do q di. daría un bo representante da U.\no de nacionalizar o petróleo é unha gilipollez de consumo interno que lles vai sair carísima; en calquera caso está cavando a sua propia tumba.\n20 mayo, 2006 17:00\npara saber non hai nada como vivir nun sitio... iso é certo...\n20 mayo, 2006 17:45\nPois eu coa miña ignorancia sigo creendo que é un bo tipo. Non sei si a longo prazo o de nacionalizar o crú reportará beneficios ou débedas pero pareceme ben que queiran mandar no seu. Outros queren mandar no dos demais\n20 mayo, 2006 19:02\nSusiño non te me poñas tan violento que non merece a pena. Cambiarán de nome, pero sempre haberá algún que nos j... os cartos.


A Deputación aprobou axudas por un total de 240.000 euros para sufragar gastos culturais e deportivos dos Concellos – EnComún\n•Van destinadas aos 66 concellos da provincia con menos de 20.000 habitantes •As axudas serán para actividades culturais, actividades deportivas e melloras en instalacións culturais •Cada concello recibirá entre 3.000 e 5.000 euros en total •A Deputación anticipará aos concellos o 90% da contía de cada achega\nO Executivo provincial aprobou na Xunta de Goberno do pasado 21 de outubro as tres liñas de axudas a Concellos para gastos culturais, deportivos e de mellora de instalacións culturais. GPDL.\n• O Goberno provincial aportará aos concellos unha nova inxección económica, cun montante total de 240.000 euros distribuído en tres liñas de axudas. A medida, que foi aprobada na Xunta de Goberno celebrada o 21 de outubro, beneficiará aos 66 concellos da provincia de Lugo con menos de 20.000 habitantes. Segundo explicou o vicepresidente da Deputación, Álvaro Santos Ramos, estas axudas van destinadas a sufragar gastos correntes derivados da organización de actividades culturais e deportivas, e tamén para adquirir equipamentos e realizar melloras nas instalacións culturais dos concellos. Cada unha destas tres liñas de axudas conta cunha partida de 80.000 euros.\nCRITERIOS OBXECTIVOS PARA DISTRIBUIR OS FONDOS\nÁlvaro Santos explicou que as achegas serán para todos os concellos agás o de Lugo. Cada un dos concellos recibirá tres subvencións, que suporán un importe total de entre 3.000 e 5.000 euros por municipio. Para o cálculo e distribución das partidas, o Goberno provincial aplicou criterios «totalmente obxectivos», segundo precisou Santos Ramos, e que teñen en conta os baremos de número de habitantes, superficie do municipio, entidades de poboación, esforzo fiscal, equipamentos culturais existentes, instalacións deportivas e clubes deportivos.\nCONTÍAS POR MUNICIPIO E OBXECTO DA AXUDA\nEn canto á distribución dos fondos nas tres liñas de axudas, o Goberno provincial estableceu un límite de entre 1.000 e 1.600 euros por concello para sufragar os gastos correntes pola celebración de actividades culturais, como poden ser programacións de cine ou teatro, entre outras.\nEn canto ás axudas para equipamento e melloras das instalacións culturais, outorgarase un mínimo de 1.000 euros e un máximo de 1.600 por concello para adquirir materiais como proxectores, sistemas de audio ou de iluminación, ou elementos escénicos, así como para realizar pequenas obras en bibliotecas, museos, centros sociais ou casas da cultura, sempre que sexan de titularidade municipal.\nPor último, as axudas para financiar os gastos correntes vinculados á organización de actividades deportivas rondarán entre os 1.000 e 1.800 euros por concello. Dentro desta liña de achegas, poderán incluírse a celebración de campionatos e competicións, e tamén o funcionamento das escolas deportivas municipais.\nPara a concesión destas axudas, os concellos deberán presentar as súas propostas nun prazo que se abrirá en breve. Unha vez completado este trámite, a Deputación aprobará un convenio con cada un dos 66 concellos, de acordo coas súas solicitudes.\nA DEPUTACIÓN ANTICIPARÁ UN TOTAL DE 216.000 EUROS\nO vicepresidente destacou que, como está a producirse en todas as programacións promovidas polo Goberno provincial, tamén neste caso a Deputación vai ofrecer aos concellos un anticipo do 90% da axuda que lle corresponde, e que suporá unha inxección directa aos municipios de 216.000 euros.●


Contrareforma constitucional. – CONTRADISCURSO [★] Xabier P. Igrexas\nEn segundo lugar pon en evidencia o sometemento da “soberanía” dos Estados da periferia da UE ao servizo dos intereses dos grandes grupos financeiros e empresariais do eixo Francia-Alemaña. Desmontando de plano o mito da Unión Europea como construción político-económica con vontade de integración comunitaria e mostrando ás claras que existen Estados de primeira e de segunda. En síntese, caeu a carouta da Europa dos Mercaderes, descubrindo a nacionalidade destes.\nPor outra banda a reforma supón esencialmente elevar a rango de dogma constitucional a mesma doutrina económica, ultraliberal, que desatou a vixente crise sistémica do capitalismo. Constitucionalízase a receita fracasada de limitar, ou directamente diminuír, a participación pública na economía, precisamente cando esa participación é indispensábel para estimular –mediante o investimento– a actividade económica e o emprego. Limitar constitucionalmente a capacidade de endebedemento, a través do déficit, supón limitar os investimentos –non o gasto corrente– que se financia a través deste. Non é máis que un mecanismo restritivo que teima en adelgazar o Estado (social) minimizando a súa función reguladora da economía, para maior gloria do capital especulativo.\nPor último, en relación ao procedemento exprés seguido por PP e PSOE para impoñer esta reforma, amosa a febleza da democracia formal española. Non someter unha cuestión de tal calado económico á vontade popular, consultándoa a través de referendo vinculante, empobrece a xa pobre democracia do Estado. O carácter representativo da mesma non se pode invocar desta volta, polo menos non coa suficiente lexitimidade, dado que as forzas políticas que promoveron e aprobaron esta contrareforma non a recollían como proposta nos seus respectivos programas electorais.\nAo cabo, máis unha constatación da unificación discursiva do liberalismo español. Do que se disfraza de socialdemocracia ou de centrista.\nArtigo publicado en Xornal.com o 10/09/2011.\nCategorias Artigos e columnas, EstadoEtiquetas constitución española, déficit, gasto público, ppsoe, reforma\nAnterior Previous post: Rafael Correa, un discurso que paga a pena escoitar.\nSeguinte Next post: Abaixo a cruz do Castro.


Alzheimer e depresión, unha asociación íntima | Consumer\nAlzheimer e depresión, unha asociación íntima\nA depresión e a enfermidade de Alzheimer sempre se deben avaliar e tratar, aínda que o paciente teña unha idade avanzada\nTer a enfermidade de Alzheimer pode levar a padecer depresión e viceversa, é dicir, sufrir este trastorno mental con problemas de memoria ao mesmo tempo pode conducir ao mal Alzheimer ao cabo duns anos. Segundo os expertos, a asociación entre ambas as enfermidades é clara, aínda que non se dá en todos os afectados por unha ou outra. Con todo, cando ocorre, nunca se debe aceptar con resignación e hai que actuar, posto que existen tratamentos e estratexias para combater os síntomas das dúas. Neste artigo explícanse os síntomas destas dúas enfermidades, o Alzheimer e a depresión, que, aínda sendo tan distintas teñen algúns aspectos en común.\nDa depresión ao Alzheimer e viceversa\nQue foi primeiro: o ovo ou a galiña? Esta cita popular ben podería aplicarse a dous problemas de saúde como a depresión e a enfermidade de Alzheimer, xa que con frecuencia uno conduce ao outro e diagnostícanse nun mesmo paciente. Son dúas enfermidades distintas que teñen moitos puntos en común. Moitos casos de depresión, cando os afectados teñen unha idade avanzada, poden desembocar no mal de Alzheimer, que se manifesta máis tarde.\nDebutar con episodios depresivos por primeira vez a partir de 65 anos asóciase a un maior risco de sufrir Alzheimer\n“Entre as persoas con depresión, hai un subgrupo que pode ter unha demencia engadida ou predemencia depresiva, que se estima no 15% de todas as iniciadas por primeira vez en persoas maiores de 65 anos. Outras veces, é ao revés: entre o 30% e o 40% dos enfermos de Alzheimer desenvolve a enfermidade mental”, explica Manuel Sánchez, coordinador da Unidade de Psicogeriatría do Hospital Sagrat Cor, de Martorell (Barcelona), e do máster de Psicogeriatría da Universidade Autónoma de Barcelona.\n“Sabemos que as persoas maiores que desenvolveron depresión e, ao mesmo tempo, sufriron moita afectación da memoria, se seguen un tratamento para a primeira poden mellorar a segunda”, asegura Sánchez. Aínda que ao comezo os episodios tratáronse con éxito, segundo indica este experto, “ao cabo dun oito anos, de igual maneira, poden desenvolver demencia”. Estes casos son unha predemencia depresiva, o que implica a necesidade de manter un coidado especial coas persoas que teñen episodios depresivos por primeira vez a partir de 65 anos, “porque teñen un risco maior de sufrir Alzheimer, aínda que se trate con éxito a súa depresión, e debemos seguir avaliándoas”.\nTamén é posible que persoas coa enfermidade de Alzheimer desenvolvan síntomas depresivos. Sucede que ao desestructurarse o seu mundo interno, atópanse presos da súa enfermidade e senten soidade, illamento e incomprensión por parte do mundo que lles rodea. Estes signos contribúen a empeorar o seu estado e a súa calidade de vida e “deberíanse tratar”, destaca Sánchez. “Hai que coidar moito o ambiente e o manexo da vida diaria dos enfermos de Alzheimer para evitarlles ese illamento, o abandono ou a desconexión dos estímulos do ambiente familiar e, con iso, que empeore o seu estado. Os síntomas depresivos non son normais, a pesar de que coexista unha enfermidade incurable como a de Alzheimer”, precisa Sánchez.\nComo coidar ás persoas con Alzheimer\nDébense manter os estímulos luminosos, sonoros e sensoriais que rodean á persoa que sofre Alzheimer\nSexa con Alzheimer ou depresión, as persoas afectadas precisan determinados coidados para evitar que a súa enfermidade derive na outra. Sánchez explica que “está na nosa man coidar ao paciente con Alzheimer, para que dispoña dun ambiente adaptado á súa discapacidade e siga formando parte del”. Estima habitual que, pola súa dificultade para responder, os estímulos diminúan na súa contorna e o paciente non participe en ningunha actividade do fogar. “Pero, aínda que non teña capacidade para a linguaxe, ten bastante preservada a súa capacidade de reacción sensorial e, mesmo, ás caricias afectivas, ata períodos avanzados da súa enfermidade”, engade.\nIsto implica que se deben manter os estímulos luminosos, sonoros e sensoriais que rodean ao paciente co mal Alzheimer, a quen de maneira errónea sitúase “ en zonas pouco iluminadas da casa ou institución na que reside”. De feito, algúns estudos científicos sinalan que “determinados niveis de luminosidade -a luminoterapia- axudan a combater a axitación persistente ou a inquietude psicomotriz e os episodios depresivos nestes enfermos”, agrega Sánchez.\nO seu contacto con nenos e animais tamén é beneficioso. As experiencias de terapia asistida con cans de gran tamaño (como cans lazarillo) en persoas con demencia, aínda escasas en España, demostraron que a estimulación afectiva (o tacto e o contacto) funciona: os animais axúdanlles a manexarse e a ser autónomos no seu domicilio e están adestrados para evitar que se extravíen. Outras experiencias con gatos , aínda que non utilizados como animais guías, foron positivas desde o punto de vista afectivo. En canto ao contacto cos nenos, resulta beneficioso e enriquecedor para ambas as partes. Os máis pequenos aprenden a coñecer e a tratar a persoas significativas da súa familia, aínda que teñan mermadas as súas capacidades.\nA persoa con depresión\nA depresión sempre se debe tratar, como ocorre coa enfermidade de Alzheimer, aínda que a persoa sexa de idade avanzada. É algo que debe quedar claro tanto para a familia como para o propio afectado, que tende a xustificar o seu estado, pensar que é lóxico e atribuílo a perdas da súa contorna. “A depresión non é un estado anímico normal e, por iso, debe avaliarse e tratarse”, destaca Manuel Sánchez.\nUnha vez resolta, se os síntomas diagnosticáronse nunha idade avanzada, os profesionais deben valorar se é unha situación puntual e corroborar cal é o estado cognitivo do paciente con probas que permitan anticipar a evolución da depresión cara a unha demencia. Se se identifica unha deterioración cognitiva leve ou incipiente, a persoa aínda conserva a capacidade de facer certa ximnasia mental para manter a súa autonomía máis tempo. Neste caso, debe integrar conversacións, exercicios e lecturas, pero sen cometer excesos, porque iso lle induciría unha sobreestimulación e causaría o efecto contrario. Debe rexeitar participar en actividades que lle saturen, detalla Sánchez.\nalzheimer demencia depresión vellez


FEAFES Galicia intensifica o seu proxecto de inclusión social - Feafes Galicia\nFEAFES Galicia intensifica o seu proxecto de inclusión social\nFEAFES Galicia continua un ano máis co desenvolvemento do proxecto “Inclusión Social: Programa de Atención Integral a Persoas con Discapacidade por mor de Enfermidade Mental”. Este programa trata de dar resposta á situación pola que atravesan as persoas con enfermidade mental na Comunidade Autónoma de Galicia, atendendo as súas necesidades e demandas específicas individuais e facilitando o apoio e acompañamento social necesario para a súa correcta inclusión e reinserción sociolaboral.\nO Proxecto de Inclusión Social está cofinanciado pola Consellería de Política Social e o Fondo Social Europeo, estando enmarcada esta actuación dentro do Programa Operativo do Fondo Europeo de Desenvolvemento Rexional FEDER ou FSE Galicia 2014-2020, no seu obxectivo 9: “Promover a inclusión social e loitar contra a pobreza e calquera forma de discriminación”.\nEste proxecto responde á necesidade de actuar contra a vulnerabilidade, as barreiras e o illamento social que sofren as persoas con enfermidade mental, situacións que fan deste colectivo un grupo especialmente desprotexido. FEAFES Galicia considera que é necesario levar a cabo estratexias de protección que favorezan unha vida digna para estas persoas no seo da comunidade da maneira o máis autónoma e participativa posible.\nNeste sentido, o proxecto continúa este ano coas tres acciones postas en marcha en anos anteriores, e impulsa unha nova centrada na realización de puntos formativos de inclusión sociolaboral para persoas con enfermidade mental.\nInclusión sociolaboral con acompañamento para persoas con enfermidade mental:\nConsiste en poñer en marcha un sistema de intervención baseado no asesoramento, acompañamento, formación e orientación laboral de persoas con enfermidade mental que sexan demandantes de emprego e estean en situación especial de vulnerabilidade ou risco de exclusión social. Este programa pretende favorecer a integración sociolaboral destes usuarios mediante o deseño de itinerarios individualizados para cada un deles.\nInclusión sociolaboral con acompañamento para persoas sen fogar ou en grave risco de exclusión social e con enfermidade mental:\nTrátase de levar a cabo un sistema de intervención baseado na información, acompañamento e orientación sociocomunitaria de persoas con enfermidade mental e sen teito que estean en situación de especial vulnerabilidade ou risco social. O obxectivo deste programa é favorecer a súa calidade de vida e progresiva integración social a través de itinerarios personalizados.\nInclusión sociolaboral con acompañamento para persoas tuteladas pola FUNGA con enfermidade mental:\nActualmente, o 25% das persoas tuteladas pola Fundación Galega para a Tutela de Adultos (FUNGA) ten como causa única padecer unha enfermidade mental. Este proxecto pretende achegarse e coñecer a realidade do colectivo de persoas tuteladas con enfermidades mentais graves, ofrecer apoio social e acompañamento, facilitar a súa reinserción social e promover un modelo de cooperación e colaboración entre diferentes entidades públicas e privadas co fin de favorecer unha atención integral do colectivo.\nInclusión sociolaboral para persoas con enfermidade mental:\nTendo en conta a situación do mercado laboral e como esta afecta o noso colectivo, consideramos prioritario preparar ao máximo posible aos nosos usuarios no manexo de técnicas e estratexias que faciliten o seu acceso e mantemento no mercado laboral. Por iso, este proxecto pretende ofrecer apoio para que participantes con enfermidade mental poidan acceder a accións formativas transversais e realizar prácticas non laborais co obxectivo de desenvolver habilidades sociolaborais que faciliten a súa inclusión e a mellora das súas competencias persoais e profesionais.